b'\n_START_ARTICLE_\nGomilsko\n_START_SECTION_\nIme kraja\n_START_PARAGRAPH_\nGomilsko je dobilo ime po gomili, ki je danes zravnana in po njej poteka magistralna cesta Celje-Ljubljana. Gomilo so kmetje zravnali, ko so z leti odna\xc5\xa1ali ilovico in z njo nasipavali polja. V 18. stoletju je na vzpetini gomile stalo ogrodje vislic, zato je ta dobila ime Visli\xc5\xa1ki gri\xc4\x8d. Imenovali so jo tudi Francoski gri\xc4\x8d in Tur\xc5\xa1ki gri\xc4\x8d, ker  naj bi po razli\xc4\x8dnih  pripovedovanjih tukaj bila grobnica iz dobe zadnjega frankovskega vdora ali pa grob nekega tur\xc5\xa1kega poveljnika.'